DLA tilbyr tjenester til USAs forsvar relatert til logistikk og intendantur, i særdeleshet innen innkjøp og avhending av militært utstyr. Etaten støtter primært de militære forsyningskommandoene, men også det øvrige militærvesenet og andre føderale etater. DLA håndterer materiell i åtte varegrupper: brensel, proviant, bekledning, byggemateriell, elektronikk, forbrukervarer, industrivarer og medisinske varer.